Dan Roodt

**Daniël François Roodt** (gebore 26 Mei 1957) is 'n Afrikaanse skrywer, polemikus en politieke aktivis.

## Vroeë lewe en opvoeding 
Daniël François Roodt is op die myndorp Springs, aan die Oos-Rand, gebore.

Roodt se twee oorgrootvaders aan moederskant het tydens die Anglo-Boereoorlog aan die Boerekant geveg. Die een (Botha) is tydens die laaste veldslag by Rooiwal op 12 Januarie [April?] 1902 gewond, terwyl die ander (Landau), 'n Jood, as wapenhandelaar vir die Boere opgetree het. Ná die Boere se nederlaag moes Landau in ballingskap in Nederland bly.Roodt se moeder, Hermine Landau, is grotendeels van Johannesburg. Sy het half Engels grootgeword en is die niggie van Pik Botha. 

In 1978 organiseer Roodt vir die Filosofie-vereniging seminare wat oor die anargistiese kennisleer van Paul Feyerabend en Robert Nozick handel. Hy verdiep hom in die Amerikaanse hippie-beweging en idees van die kontrakultuur, soos uiteengesit in Theodor Roszak se *The making of a counter culture*. Toe hy vir sy PhD in Vergelykende Literatuur wou registreer, het sy Duitse studieleier, Reingard Nethersole, Roodt daarvan beskuldig dat hy "pander to frivolous French theories". Dit was die keerpunt wat Roodt vir 'n tweede honneursbaccalaureusgraad in Afrikaans laat inskryf het,

## Loopbaan 
### 'n Skrywer onder sensuur geplaas
In 1980 trou Dan Roodt met Karin Bredenkamp en publiseer saam met sy vrou 'n literêre tydskrif genaamd *Taaldoos*, wat met die tweede uitgawe verbied is weens pornografie. Op die aanklagbrief by die polisie is geen redes verstrek waarom daar beswaar gemaak is teen enige deel van die inhoud van *Taaldoos* nie. Roodt is skuldig bevind, ook weens die besit van hierdie materiaal, en veroordeel tot R100 boete of 50 dae gevangenisstraf. Die boete is opgelê in 1981. Hy is ook gewaarsku dat indien enige verdere ongewenste publikasie(s) die lig sou sien, ses maande tronkstraf opgelê sal word..

Waar moontlik, probeer Roodt diensplig ontduik. Hy probeer hom vroegtydig medies ongeskik verklaar vir enige oproep om diensplig te doen, en kry 'n doktersbrief wat hom 'n epilepsielyer verklaar, maar die weermag soek bewyse van 'n psigiater. Die psigiater, wat 'n ander skrywer voorheen as skisofrenies gediagnoseer het en uit die weermag laat ontslaan het, kon niks fout vind met Roodt nie. as politieke uitgewekenes. In hierdie agt jarige verblyf in Parys, eers in 'n woonstelletjie naby Montparnasse, daarna in die 3de *arrondissement* van Parys (1987) en uiteindelik in 'n studio-woonstel naby die Bastille en die nuwe operahuis in Parys. In die ure van toustaan met ander vlugtelinge, nes hy, uit die derde wêreld buite die Franse staatskantore, ontmoet Roodt baie dissidente uit Oos-Europa, met wie hy bevriend raak en wat sy teenkanting van die kommunisme net verder versterk het..

Roodt is in 1987 genooi na 'n konferensie oor Suid-Afrikaanse letterkunde, naby Stuttgart in Duitsland. Hier vind hy hom tussen meestal swart en bruin persone van die Suid-Afrikaanse universiteite en uitgewekenes van die ANC. Hy lewer hier 'n lesing oor kontemporêre Afrikaanse letterkunde, maar die gehoor het nie die lesing baie goed ervaar nie. Roodt voel hom, as nie-Marxis en Afrikaner, verag en geminag deur die meerderheid van die verengelste swartes en bruines wat daar teenwoordig was. Van sy werk is dan ook deur die Apartheidsregering verban. In die 1980's maak hy bydraes tot Stet en publiseer hy en Karin Konsentrasiekamp, met wie hy later getroud is, Taaldoos wat terstond deur die Apartheidsregering verban word. Oor die afgelope paar jaar benewens 'n groot aantal artikels op die internet, koerante en tydskrifte, verskyn daar uit sy pen *Om die Waarheidskommissie te vergeet* (opstel), *Moltrein* (roman) en *The Scourge of the ANC* ('n politieke polemiek). Sy jonger werk staan krities teenoor wat hy as kulturele relativisme beskou, asook Afrikanisme en hy spreek hom teen transformasie en die *ongelyke behandeling van minderheidsgroepe* in Suid-Afrika uit. Sy uitsprake gee aanstoot onder vêr-linkse akademici en hy word onder meer van haatspraak en rassisme beskuldig. Die jonger werk het 'n kultuurkritiese inslag. Hy voer in *Adapt and die* aan dat swartes in Suid-Afrika, asook in die VSA, proporsioneel meer misdaad as blankes pleeg en spekuleer oor die moontlike oorsaak van sulke aggressie wat in die hoër testosteroonvlakke van swart mans teenoor blanke mans mag skuil.

Sy mees onlangse publikasie is *Aweregs* (politieke essays).

Dan Roodt skryf "Kommas uit 'n boomzol. 'n Anti-volksboek" wat in 1980 deur Pannevis Uitgewers gepubliseer is . Op die agterblad verskyn 'n kort biografie van Dan Roodt wat die volgende sê: "Danskaja Rozjoditiski (Dan Roodt), in 1957 in Miensk (Sowjetunie) gebore. Verwerf reeds op twaalf jaar lidmaatskap van Jeugparty. Studeer aanvanklik aan Universiteit van Moskou, slaan oor na Kreoolse tale en ontwikkel so belangstelling in Afrikaans. Kom in 1977 na Suid-Afrika vir navorsing. Tans student aan Wits."

## Bibliografie 
* *Sonneskyn en Chevrolet.* Roman. Johannesburg: Taurus, 1980.
* ''Kommas uit 'n boomzol.* Gedigte. Johannesburg: Uitgewery Pannevis, 1980.
* *Twee sinne.* Prosateks. Johannesburg: Taurus/Stetboek, 1985.
* *Om die Waarheidskommissie te vergeet.* Opstel. Johannesburg: Praag, 2001.
* *Moltrein: roman*. Johannesburg: Praag, 2004.
* *The Scourge of the ANC.* Politieke opstelle. Johannesburg: Praag, 2005.
* *Die gelofte as logos.* Rede. Johannesburg: Praag, 2005.
* *Aweregs.* Politieke essays. Johannesburg: Praag, 2006.
* *Raiders of the Lost Empire: South Africa's 'English' identity*. Johannesburg: Praag, 2014.

As vertaler:

* Jean-Philippe Toussaint, *Die badkamer*. Johannesburg: Praag, 2016.
* Joseph Conrad, *Hart van duisternis*. Johannesburg: Praag, 2025.
* Jan van Aken, *Die ommegang*. Johannesburg: Praag, 2025.

As mede-vertaler:
* Stephen Smith. *Negrologie – waarom Afrika vergaan.'' Johannesburg: Praag, 2005.

## Verwysings 
## Eksterne skakels 
* Praag-webwerf  waar 'n groot aantal van Dan Roodt se artikels te siene is
* Praag-nuusblad  waar Dan Roodt politieke kommentaar lewer
* Dan Roodt — die mens agter die aktivis en *Not a question of censorship*, Litnet, artikels oor Dan Roodt
* Dan Roodt se woernaal  – webwerf waar Dan Roodt kommentaar publiseer